ועדת הכספים, כנסת 23, פרוטוקול מספר 212, 2020-12-21 00:00

משה גפני: בוקר טוב.

משה גפני: אני מתכבד לפתוח את ישיבת ועדת הכספים.

משה גפני: הצעות לסדר, בבקשה.

ינון אזולאי: בוקר טוב.

ינון אזולאי: ראשית, אני רוצה להביע את הזעזוע של כולנו על הרצח של האישה אסתר הורגן מן השומרון.

ינון אזולאי: היא יצאה להליכה וריצה ולא חזרה לששת ילדיה.

ינון אזולאי: זה דבר מזעזע, שזעזע את כולנו.

ינון אזולאי: אנחנו צריכים לעשות כמה שיותר חשבון נפש איך לחזק את המקומות האלה ואיך לעזור להם, שימשיכו שם ויעשו הכול על מנת שלא נדע יותר את השוד ושבר הזה, אמן.

ינון אזולאי: במעבר חד, יחד עם זאת אני רוצה לזעוק את זעקתם – ומנצל את זה שנציגי משרד האוצר נמצאים פה – של בעלי העסקים שקורסים.

ינון אזולאי: ניקח את ינואר–פברואר, פה הבאנו החלטה שמשלמים להם 4,000 שקל מינואר ועד מרץ, זה משהו כמו 2,000 שקל לחודש לעסקים חדשים שפתחו.

ינון אזולאי: זה לא מספיק.

ינון אזולאי: צריך לראות איך אנחנו עושים פה שינוי.

ינון אזולאי: העסקים האלה קורסים, עסקים שהשקיעו 4 או 5 מיליון שקלים רק בשביל לפתוח את העסק, או מיליון שקל – ה-4,000 השקל האלה לא עוזרים להם.

ינון אזולאי: האולמות – אותו סיפור.

ינון אזולאי: אני מכיר אולם שהשקיע למעלה מ-8 מיליון שקלים, הוא נפתח בינואר.

ינון אזולאי: הוא לא יכול להביא כלום.

ינון אזולאי: ה-4,000 שקל שאנחנו נותנים לו, משהו כזה, זה פשוט לקרוס.

ינון אזולאי: לא התייחסנו אליהם.

ינון אזולאי: גם בפיצוי הרגיל, היו פה חילוקי דעות וזה נכנס לפוליטיקה שלא הייתה אמורה בכלל להיכנס בין שר האוצר לבין חבר מפלגתו, אני חושב שזה לא אמור להיות במקום הזה.

ינון אזולאי: בסופו של דבר מי שהפסיד מכל זה הם בעלי האולמות.

ינון אזולאי: אנחנו צריכים לעשות הכול על מנת לסייע גם לבעלי עסקים, גם לבעלי אולמות, מי שפתח בינואר-פברואר 2020, צריך לתת להם מענה וחייבים לעזור להם.

ינון אזולאי: לא משנה עכשיו, בחירות או לא בחירות, צריך לעשות הכול.

ינון אזולאי: אנחנו נהיה פה כדי לעזור לאותם בעלי העסקים שקורסים.

ינון אזולאי: תודה.

אלכס קושניר: אדוני, אתמול ביקרתי בתיאטרון ירושלים, נפגשתי עם המנכ"לית.

אלכס קושניר: מקום כל כך יפה, עם הרבה מאוד היסטוריה, אבל עומד ריק כבר כמעט תשעה חודשים, ללא שום מתווה יציאה.

אלכס קושניר: אחד הדברים החשובים שאמרה לי המנכ"לית הוא שמשרד התרבות החליט שהוא לא תומך בהם.

אלכס קושניר: משרד התרבות הוציא תמיכה של 200 מיליון שקלים אבל אך ורק למקומות יוצרים ולא למקומות מארחים.

אלכס קושניר: כלומר היכלי התרבות שנמצאים בכל הארץ ומנגישים את התרבות לאנשים בפריפריה נשארו ללא תמיכה.

אלכס קושניר: אני חושב שזה אטימות.

אלכס קושניר: כרגע מתנהלת עתירה בבית המשפט העליון.

אלכס קושניר: אני חושב שאנחנו לא צריכים להסכים לזה.

משה גפני: לא הבנתי.

משה גפני: במה תומכים ובמה לא תומכים?

אלכס קושניר: לא נותנים שום סיוע להיכלי התרבות.

אלכס קושניר: תומכים אך ורק במוסדות שיוצרים תרבות, כלומר תיאטראות כמו הבימה למשל כן מקבלים, שזה כמובן מבורך שיקבלו.

אלכס קושניר: יחד עם זה, יש מוסדות שאמורים לארח את התרבות ולהפיץ אותה ברחבי הארץ ובפריפריה לאנשים שלא נגישים - - -

משה גפני: למה דווקא בתקופת הקורונה?

משה גפני: זו בעיה שקיימת כל השנה.

אלכס קושניר: נכון, אבל כרגע יש סיוע תוספתי של 200 מיליון שקלים והמוסדות האלה נשארים ללא כל תמיכה.

אלכס קושניר: מעבר לכך שמדובר במוסדות שאמורים להנגיש את התרבות ואמורים לשרוד לאחר משבר הקורונה, יש שם גם אלפי עובדים שאין להם שום אופק.

אלכס קושניר: אני מבקש שנקיים על זה דיון ונגרום למשרד התרבות למצוא את התבחינים הנכונים כדי לתמוך גם במוסדות הללו.

אחמד טיבי: אתה זוכר את 7 מיליון השקלים של "בוחרים מנהיגות"?

אחמד טיבי: כמה פעמים אעלה את זה?

משה גפני: בערך 70 פעמים.

משה גפני: אני גם.

אחמד טיבי: כשיש נושאים קואליציוניים הם עולים 70 פעמים?

אחמד טיבי: כל הכספים הקואליציוניים הגיעו אבל 7 מיליון שקל למכוני מנהיגות לא הגיעו.

משה גפני: עכשיו יהיה חוק של שוויון אז לא תצטרך פרוטקציות.

אחמד טיבי: אז אל תתנגדו לשוויון.

אחמד טיבי: ידידי היושב-ראש גפני, 7 מיליון שקל עברו מן האוצר להשכלה הגבוהה אבל הם חונים לאישור אצל החשכ"ל.

אחמד טיבי: החשכ"ל אומר שמישהו אמר שצריך ועדת חריגים.

אחמד טיבי: למה ה-7 מיליון שקל האלה למכוני מנהיגות בחברה הערבית צריכים ועדת חריגים ואילו הכספים הקואליציוניים שלכם לא צריכים ועדת חריגים?

משה גפני: מה זה "שלכם"?

משה גפני: תלוי איזה, יש כאלה שכן צריך.

אחמד טיבי: אתם בקואליציה.

אחמד טיבי: אני לא מדבר על חסידות גור או לא יודע איזו חצר.

משה גפני: רק רגע, אתה יכול להרחיב בעניין חסידות גור?

משה גפני: ...

אחמד טיבי: אני מודאג מן השבר שנמצא בחסידות גור.

אחמד טיבי: אם אתה רוצה נרחיב ... מישהו חייב לחתוך.

אחמד טיבי: כולה 7 מיליון שקל למכוני מנהיגות לצעירים ולסטודנטים שלנו, וכבר נתקבלה החלטה, והאוצר כבר העביר – מתחנו מספיק ביקורת על האוצר – אך זה נעצר אצל החשכ"ל בוועדת חריגים.

אחמד טיבי: עאלק ועדת חריגים.

אחמד טיבי: כל הממשלה הזאת היא חריגים.

אחמד טיבי: אני מבקש מאוד שאתה תתערב היום.

משה גפני: כן, אני אעלה את זה.

אימאן ח'טיב יאסין: בוקר טוב כבודו, חברים וחברות.

אימאן ח'טיב יאסין: אני רוצה להעלות כמה דברים שקשורים לתקציבים.

אימאן ח'טיב יאסין: דובר על התקציב של נצרת, שעדין לא ראינו ממנו שקל.

אחמד טיבי: זה הועבר לתיירות.

אימאן ח'טיב יאסין: נצרת גוססת לצערנו הרב, מייבשים אותה עד הסוף.

אימאן ח'טיב יאסין: דווקא בתקופה הזאת של השנה שאמורה להיות התקופה הכי טובה והכי משמחת בנצרת ובאזור, וגם בעולם, אף אחד לא יכול להגיד שלנצרת אין מעמד עולמי.

אימאן ח'טיב יאסין: זה הדבר הראשון.

אימאן ח'טיב יאסין: דבר שני, כבודו, אושר תקציב למרכזי למידה "מהלב".

אימאן ח'טיב יאסין: התקציב לא הועבר.

אימאן ח'טיב יאסין: הוא הועבר רק למזרח ירושלים.

אימאן ח'טיב יאסין: בצפון הילדים מחכים ואין דבר יותר נחוץ מזה.

אימאן ח'טיב יאסין: אנחנו רואים מה קורה בכל הנוגע ללמידה.

אימאן ח'טיב יאסין: נראה לצערנו הרב עוד יותר ירידה.

אימאן ח'טיב יאסין: אז לפחות את מה שאושר שיעבירו.

אימאן ח'טיב יאסין: דבר שלישי, אי אפשר להתעלם מכל נושא מיגור הפשיעה והאלימות בתוך החברה הערבית.

אימאן ח'טיב יאסין: מחכים לאישור התוכנית.

אימאן ח'טיב יאסין: עד מתי?

אימאן ח'טיב יאסין: בשבוע שעבר היו שלושה נרצחים באמצע היום ואי אפשר לעכל את כל מה שקורה.

אימאן ח'טיב יאסין: דבר רביעי, בתי חולים ציבוריים – כמה פעמים העלינו את הנושא הזה, גם פה וגם בוועדת הקורונה, בוועדת הכלכלה ובמליאת הכנסת.

אימאן ח'טיב יאסין: עד מתי הדבר הזה יימשך?

אימאן ח'טיב יאסין: כולנו יודעים שיש עודפים, אז מה הבעיה לתת את הכסף איפה שצריך לתת אותו?

אימאן ח'טיב יאסין: אני לא רואה שום בעיה בנושא הזה.

אימאן ח'טיב יאסין: אלה ארבעת הדברים שבעיניי זועקים עד השמיים.

אימאן ח'טיב יאסין: אין ספק, הנושא של החינוך הבלתי פורמלי כולו – צריך להחזיר אותו.

אימאן ח'טיב יאסין: הנוער שלנו, הילדים שלנו נמצאים בתוך הבתים, סובלים.

אימאן ח'טיב יאסין: עוד מעט נראה את הטראומות הנפשיות והדיכאונות שהצעירים שלנו סובלים מהם, רק בגלל דבר אחד: שיקולים לא נכונים ולקויים.

אימאן ח'טיב יאסין: אין היגיון בהחלטות.

משה גפני: דרך אגב, אני יכול להביא לך רשימה ארוכה של נושאים שלא מטופלים היום.

בצלאל סמוטריץ': אפתח בכאב גדול, בהמשך לדברים של חבר הכנסת אזולאי, על הרצח הלילה.

בצלאל סמוטריץ': במעבר חד וקשה, חוסר אחריות של מי שמנהל פה את הממשלה.

בצלאל סמוטריץ': יושבים פה החברים ובכל הצעה לסדר מעלים סוגיות אמיתיות וכואבות שדורשות טיפול, שמאחוריהן אנשים, משפחות, פרנסה, עסקים.

בצלאל סמוטריץ': אין תקציב.

בצלאל סמוטריץ': מסתמן עכשיו שהולכים לאנוס כאן את כולנו להעביר את תקציב 20'–21' בחמישה ימים.

בצלאל סמוטריץ': אני רוצה לראות אותך, יושב-ראש ועדת כספים ותיק, בעל ניסיון, נותן ידך לפשע כלכלי חסר תקדים כזה כנגד אזרחי מדינת ישראל.

בצלאל סמוטריץ': העליתי כאן בדיון הקודם את מצוקתם של בעלי עסקים, ששוכרים נכסים ברשויות מקומיות ונדרשים לשלם פתאום שכירות בהיקפים עצומים, כשמענק ההוצאות הקבועות שהם מקבלים לא מתקרב באמת להוצאות הקבועות שיש להם.

בצלאל סמוטריץ': ביקשתי ממך לזמן אליך את השלטון המקומי ואת משרד האוצר, את נציגות העסקים, ולחפש פתרון, אבל כנראה שאזרחי ישראל, פרנסתם ומצוקותיהם פחות חשובים לממשלה הזאת על כל חלקיה מאשר להמשיך לשחק את המשחקים הפוליטיים הציניים שלהם ולשרוד בכיסאותיהם.

בצלאל סמוטריץ': זה עצוב, כואב ומקומם.

קטי קטרין שטרית: אני רוצה להרחיב על מה שבצלאל אמר לגבי הרצח הנורא.

קטי קטרין שטרית: אנחנו מדברים על אישה – לא חייל, לא קצין, לא תותחן עם מרגמה – אישה שיצאה לריצת בוקר ולא חזרה הביתה.

קטי קטרין שטרית: היא נרצחה באכזריות רבה, כאשר רוצצו את הגולגולת שלה.

קטי קטרין שטרית: בן עוולה, שאני מאחלת לו שלא יראה יותר אור יום בשל מה שהוא עשה, כאשר הוא השאיר משפחה עם שישה יתומים.

קטי קטרין שטרית: במעבר חד, בדיון הקודם, אדוני היושב-ראש, שלחת מכתב לשר החינוך לגבי המוכש"ר שאינו רשמי.

קטי קטרין שטרית: קודם כול תעדכן אותנו אם קיבלת תשובה.

משה גפני: עדיין לא.

קטי קטרין שטרית: זה חמור מאוד כי אנחנו עוד מעט מסיימים את שנת הלימודים.

קטי קטרין שטרית: ביקשת תשובה מן האוצר על שעות תמרוץ וטיפוח של 84 מיליון שקלים שלא הוחזרו למוסדות המוכש"ר שמחוץ לרשתות.

קטי קטרין שטרית: אם לא קיבלנו עדיין תשובה זה חמור מאוד.

קטי קטרין שטרית: אנחנו מדברים על ילדים שצריכים לקבל את מה שמגיע להם.

קטי קטרין שטרית: אני גם רוצה להצטרף לנושא של בתי החולים הציבוריים.

קטי קטרין שטרית: אם אנחנו מדברים על עודפים אז זה באמת הזמן לתקן את העוול שנגרם לאותם בתי חולים ציבוריים, שהתגלו בעשייה שלהם בתקופת הקורונה.

קטי קטרין שטרית: אולי כדאי הקדיש תשומת לב לבתי החולים הציבוריים שזקוקים לסיוע כספי.

קטי קטרין שטרית: תודה.

רם בן ברק: גם אני רוצה להביע תנחומים למשפחה של אסתר על הרצח האכזרי שנעשה שם.

רם בן ברק: אני גם רוצה להצטרף לתנחומים למשפחה בבקעה שאיבדה שלושה מבניה רק בשל חוסר יעילות של המשטרה במלחמה בפשיעה בחברה הערבית.

רם בן ברק: אנחנו לא יכולים להמשיך עם המצב הזה, שאנשים ייסעו ברחוב ויירו בהם ממכונית עוברת רק בגלל אלימות כזו או אחרת.

רם בן ברק: הגיע הזמן לשים לזה סוף, ומוטב מוקדם ממאוחר.

רם בן ברק: אדוני, אני חושב שיש לנו כאן הזדמנות, יש לנו עוד מעט דיון על העודפים שיש בתקציבים שונים.

רם בן ברק: אנחנו בתור ועדת הכספים יכולים לראות שדברים שדנו בהם כאן ולא באו אל פתרונם יבואו לפתרונם על ידי אותם עודפים.

רם בן ברק: אציג שלוש דוגמאות.

רם בן ברק: אחת היא עניין מגדלי התבלינים, שגם הגשנו הצעה לדיון דחוף בנושא.

קטי קטרין שטרית: אני מצטרפת אליך.

משה גפני: וקיימנו דיון.

רם בן ברק: ביקשנו לקיים עוד דיון אחד כי לא נעשה שום דבר.

משה גפני: אבל פה הייתה תשובה שכן, שהעבירו חלק מן הכסף.

משה גפני: זה נאמר פה בדיון.

רם בן ברק: אני לא שמעתי את זה.

קטי קטרין שטרית: התקציבים הובטחו ולא ניתנו.

רם בן ברק: דבר שני, הסבנו את תשומת ליבו של האוצר לסיפור של חברות התיירות הגדולות, שיש להן לכאורה מחזור של מעל 400 מיליון שקלים אבל בפועל הן חיות מעמלות.

רם בן ברק: נוצר כאן עיוות.

רם בן ברק: העברנו את זה לרשות המיסים ועדיין לא קיבלנו התייחסות.

רם בן ברק: צריך לקבל התייחסות.

רם בן ברק: החברות האלה ייסגרו אם לא יקבלו סיוע.

רם בן ברק: צריך להבין שהחברות האלה מחזיקות כוח אדם כי הן מחזירות תשלומים לאנשים.

רם בן ברק: יש להן הרבה הוצאות ואין להן הכנסות בכלל, הן עברו לאפס הכנסות.

רם בן ברק: צריך לראות איך פותרים את זה.

רם בן ברק: אני מצטרף למה שחברת הכנסת קטי שטרית אמרה לגבי בתי החולים הציבוריים.

רם בן ברק: זאת הזדמנות לחזק את בתי החולים הציבוריים.

רם בן ברק: זאת גם הזדמנות טובה לראות שהעמותות שחסרות מאוד ופועלות קשה מאוד בימים הללו יקבלו את מה שהן צריכות.

רם בן ברק: תודה רבה.

קטי קטרין שטרית: אדוני היושב-ראש, ביקשתי דיון לגבי הפסיכולוגים המתמחים.

קטי קטרין שטרית: זה אמור להיות?

קטי קטרין שטרית: עד סוף החודש הם מפסיקים את עבודתם.

משה גפני: נראה מה עושים עד סוף החודש בכלל.

קטי קטרין שטרית: אם אפשר לדחות את הרפורמה הזאת, כי זה לא רפורמה.

משה גפני: נראה.

משה גפני: יש לנו את מה שיש לנו.

אלכס קושניר: גפני, אנחנו מעלים את הצעת החוק שלנו המשותפת השבוע?

משה גפני: אני מקווה.

משה גפני: אתה מדבר על דחיית המועדים?

משה גפני: כן, זה צריך לעלות היום.

משה גפני: זה נמצא על סדר היום.

שגית אפיק: צריך 50 ח"כים.

משה גפני: צריך 50 ח"כים לזה.

משה גפני: הממשלה מתנגדת.

משה גפני: דיברנו על זה בשבוע שעבר.

שגית אפיק: הממשלה מתנגדת לסעיף על מס רכישה.

משה גפני: רבותי, ביקשתי לשים את הנושא הזה על סדר היום.

משה גפני: אנחנו נמצאים לקראת סיום השנה הלועזית, שנת 2020.

משה גפני: אנחנו לא יודעים מה הולך לקרות ב-2021.

משה גפני: אם יובא תקציב ויאושר תקציב אז הדיון עקר, אז אין בו צורך מכיוון שיש תקציב, ואם יש תקציב אז תמונת המצב שונה.

משה גפני: אגב, חלק גדול מן הדברים שהעליתם הוא בעיות שנובעות מהעובדה שאין תקציב.

משה גפני: בדיון הזה אנחנו מדברים על המצב שבו אין תקציב מאושר לשנת 2020, וממילא אין גם לשנת 2021.

משה גפני: מה קורה עם עודפי התקציב?

משה גפני: אנחנו נכנסים ל-1 בינואר 2021 כאשר למעשה כל העודפים לא נמצאים, לא מועברים.

משה גפני: יכול להיות שנצטרך לתקן את החוק ולעשות את זה מהר.

משה גפני: שגית אפיק, אם את יכולה לומר לחברים מה תמונת המצב החוקית, מה הולך לקרות.

משה גפני: תיכף נשמע את הממונה על התקציבים ואת החשב הכללי.

משה גפני: כאשר אין תקציב ב-2020 מה הולך לקרות בינואר 2021 מבחינה חוקית?

שגית אפיק: נכון לעכשיו אין תקציב ל-2020 והתקציב מנוהל בשיטה של תקציב המשכי עם תוספת של 11 מיליארד שקל שהוועדה הזאת אישרה במסגרת תיקון 50.

שגית אפיק: שם גם נדחה המועד להגשת התקציב עבור הממשלה ל-9 בנובמבר, דבר שבסופו של דבר לא קרה ולא הונח תקציב.

שגית אפיק: ככל שהכנסת תתפזר ב-23 בדצמבר המצב הוא שבשנת 2021 המדינה תמשיך להתנהל לפי סעיף 3ב לחוק-יסוד: משק המדינה, כלומר בדרך של תקציב המשכי, כאשר התקציב ההמשכי יחושב לפי התקציב האחרון שאושר בכנסת, שזה תקציב 2019 שאושר בשנת 2018.

שגית אפיק: בשנת 2021 לתקציב המשכי יתווסף מדד, רק שהמדד בשנת 2021 הוא מדד שלילי ולכן התקציב ההמשכי של שנת 2021 יהיה תקציב המשכי קשה מאוד מבחינה כלכלית.

שגית אפיק: ה-11 מיליארד שקל בוודאי לא נכללים בגדר התקציב ההמשכי.

שגית אפיק: לגבי עודפים, מכיוון שאין תקציב מאושר לשנת 2020 אז למעשה גם אי אפשר לעשות העברה של העודפים משנת 2019 לשנת 2020.

שגית אפיק: המשמעות היא שאם יהיו בחירות ונעבור לשנת 2021 בהיעדר תקציב אז העודפים האלה למעשה, אם אני מבינה נכון, נמחקים באופן מסוים.

שגית אפיק: יסבירו את זה אנשי משרד האוצר.

שגית אפיק: בכל אופן, אי אפשר להעביר אותם אלא אם כן יוחלט לעשות איזשהו תיקון בהקשר הזה.

שגית אפיק: זאת הסיטואציה.

משה גפני: תודה רבה.

משה גפני: כולנו מבינים את חומרת המצב שהמדינה מצויה בו.

משה גפני: כאשר אמרתי שבינו

משה גפני: אר לא יהיה כסף כדי לנהל את המדינה, היה אחד מן הכתבים שאמר שגפני מקשקש, אבל זה בדיוק תמונת המצב.

משה גפני: המציאות היא שאם אין תקציב אנחנו מגיעים ל-1 בינואר כאשר כל הדברים שכולנו חרדים להם ודואגים להם אין להם מענה, וגם משרדי הממשלה הולכים לעבור קיצוץ כך שאי אפשר יהיה לעבוד בכלל.

משה גפני: יוגב גרדוס – למה הוא לא בא?

משה גפני: הוא אמר לי שהוא יבוא.

משה גפני: יש ישיבת ממשלה?

איתי טמקין: כרגע הם נערכים לכל מיני תרחישים בוועדת הכנסת.

משה גפני: הייתה אמורה להיות ישיבת ממשלה, להחליט לגבי הנושא הזה.

איתי טמקין: כרגע אין ישיבת ממשלה.

משה גפני: אז מה הולכים לעשות?

איתי טמקין: היום אמור להתחיל דיון בוועדת הכנסת בנושא הארכת מועדים.

איתי טמקין: אני מאמין שבודקים את האפשרויות.

עאידה תומא סלימאן: העבירו את הישיבה של ועדת הכנסת מ-10:30 ל-11:00.

רם בן ברק: את הבדיחה הזאת שנקראת ממשלה צריך לפרק.

משה גפני: הלוואי והיה אפשר לפרק בדיחות.

משה גפני: איתי טמקין, בבקשה.

משה גפני: מה המצב?

איתי טמקין: כפי שהסבירה היועצת המשפטית לוועדה, ככל שלא עובר תקציב 2020 אנחנו נכנסים לשנת 2021 אחרי שלא היה תקציב לשנת 2020.

איתי טמקין: גם שנת 2021 בהגדרה תתחיל כשנה של תקציב המשכי.

איתי טמקין: אנחנו עלולים להיתקל בשתי בעיות.

איתי טמקין: הבעיה הראשונה היא בעיית בסיס התקציב, שגם אנחנו עושים על פי שנת 2019 וגם הוא לא כולל בתוכו את כל הוצאות של הקורונה, ההוצאות שאושרו כאן בוועדת הכספים לאורך זמן.

איתי טמקין: זה אומר שבעצם הוצאות הקורונה, מכיוון שרובן מחויבות מתוקף חוק, יהיו במדרג הוצאות גבוה ויילקחו מהוצאות משרדי הממשלה.

איתי טמקין: כלומר לא רק שנתחיל מתקציב 2019, אלא זה עוד תקציב 2019 מקוצץ, מינוס קורונה.

ינון אזולאי: הוא מדבר על מינוס 70 מיליארד שקל, כלומר אנחנו נאחז בתקציב של בערך 227 מיליארד שקל.

איתי טמקין: מינוס 52 מיליארד שקל שאמורים לצאת לשנה הבאה.

ינון אזולאי: ותוסיף גם את המדד השלילי ומלוות.

איתי טמקין: גם הוצאות החוב בשנה הבאה גדלות והן יוצאו מהוצאות המשרדים.

איתי טמקין: זה בערך 100 מיליארד שקל מהוצאות המשרדים.

איתי טמקין: זה מצב שבהגדרה אי אפשר להתמודד איתו, המשרדים לא יידעו להתמודד איתו.

איתי טמקין: בעיה נוספת שנוצרת לנו, שהיועצת המשפטית לוועדה ציינה, היא סוגיית העודפים, שאין תקציב 2020 ואין שום תשתית מקצועית במצב כזה להעברת עודפים כי העודפים האחרונים שנוצרו הם בתקציב 2019.

איתי טמקין: כדי לפתור את שתי הבעיות האלה הפצנו תיקון לחוק-יסוד: משק המדינה, שמטפל בסוגיית בסיס התקציב, מחלק את זה לקורונה, חוב ותקציב המדינה.

איתי טמקין: נאמר בו שתקציב המדינה ייצא מבסיס 2020 ולא מבסיס 2019.

איתי טמקין: הוא מפריד החוצה את החוב ואת הקורונה; והוא גם מדבר על שימוש בעודפי 2019 בשנת 2021 במתכונת מסוימת.

מיקי לוי: 1/12 יכלול את ה-11 מיליארד שקלים?

שגית אפיק: לא.

ינון אזולאי: מיקי, יותר גרוע, הוא אומר לך: פחות 100 מיליארד שקל בכל המשרדים, זה 1/12 פחות הסכום הזה.

איתי טמקין: אי ההכללה של 11 מיליארד השקלים זה הבעיה הקטנה במצב החוקי הקיים.

שגית אפיק: הם הפיצו תזכיר.

שגית אפיק: זה עדיין לא הצעת חוק.

משה גפני: העודפים נמצאים בתזכיר שלהם?

משה גפני: לא.

משה גפני: אם אנחנו בוועדת הכספים נגיש הצעת חוק, אתם תתמכו בזה?

איתי טמקין: דרך המלך צריכה להיות הצעת חוק ממשלתית בעניין.

אלכס קושניר: אבל יש ממשלה?

אלכס קושניר: הממשלה הזאת עושה בדיוק הפוך ממה שצריך לעשות.

איתי טמקין: אני יודע להגיד מקצועית שהמצב הנוכחי הוא לא פיזיבילי, אי אפשר להתחיל איתו את השנה.

איתי טמקין: המצב הנוכחי הוא כאוטי.

איתי טמקין: להגיד במה יתמכו, אם הצעת חוק פרטית או ממשלתית, אני לא מוסמך להגיד.

שגית אפיק: לא בהצעת חוק.

שגית אפיק: תענה לנו כלכלית, האם נכון לקבוע שיועברו העודפים כדי לייצר בלם מסוים.

שגית אפיק: הצעת החוק שלכם בסופו של דבר קובעת מנגנון עדכון אחר, בדומה למנגנון העדכון שעשינו בתיקון 50.

שגית אפיק: אני אומרת לחברי הוועדה, זה מנגנון עדכון שמבוסס על ממוצע שלושת המדדים משלוש השנים האחרונות, שיעדכן את התקציב ההמשכי של ה-1/12.

שגית אפיק: זה משהו דומה למה שעשינו בתיקון 50, שם בסופו של דבר החלטנו לא להשתמש בנוסחה אלא להשתמש בסכום עצמו על מנת לאפשר לממשלה לבחון את הדבר הזה להוראת קבע, והם באמת הגיעו למסקנה שצריך לעשות את זה, הם מביאים את זה כהוראת קבע.

שגית אפיק: את זה תמשיכו במסלול הזה.

שגית אפיק: שואל אותם היושב-ראש, האם לעניין העודפים, ככל שניתן לעשות איזה תיקון לגבי זה, האם לדעתך זה פתרון נכון כלכלית?

שגית אפיק: אל תגיד לנו איך לעשות את זה.

שגית אפיק: אנחנו נחשוב.

ינון אזולאי: וגם תגיד את סך העודפים, כדי שנבין.

איתי טמקין: רק להבהיר לפני שאענה, את מדברת על מצב של תקציב המשכי בשנה הזאת?

שגית אפיק: כן, בוודאי.

שגית אפיק: אם יהיה תקציב אתם תביאו לכאן את העודפים והוועדה הזאת תצטרך להחליט אם היא מאשרת אותם או לא.

איתי טמקין: הצענו תיקון במסגרת אותו חוק.

איתי טמקין: אם ירצו לקחת את הפרק הזה ולקדם אותו, מקצועית ברור שאנחנו תומכים בזה כי עובדה שכתבנו את זה והמלצנו לשר האוצר להביא את התיקון הזה, אז גם בחלק של העודפים אנחנו כמובן נתמוך.

איתי טמקין: אני לא רוצה להשלות, לא אותך ולא את חברי הוועדה.

איתי טמקין: התיקון הזה כשלעצמו לא מספיק.

איתי טמקין: המסגרת פה היא הסיפור המרכזי במעבר לשנה הבאה.

איתי טמקין: ברור שאנחנו גם נשמח אם החלק של העודפים יטופל בנפרד, זה בסדר גמור, אבל בלי הבסיס התיקון לא יספיק.

שגית אפיק: אבל עוד לא הבאתם את ההצעה אפילו, ההצעה עוד לא הגיעה לכנסת בכלל.

איתי טמקין: הממשלה לא העלתה את זה על סדר יומה.

איתי טמקין: היא צריכה לדון ואחר כך להביא את זה לכנסת.

ינון אזולאי: מה סך העודפים?

משה גפני: איתי, אם אני מסכם את הדברים שלך, אתה אומר שאנחנו מגיעים לכאוס מוחלט ב-1 בינואר אם המצב שאנו מצויים בו עכשיו ימשיך, כלומר אם אין תקציב ל-2020.

איתי טמקין: לא בטוח שב-1 בינואר אבל – נמצא פה החשב הכללי שיוכל להתייחס – אני מניח שדי מהר, אולי כבר בחודש ינואר ירגישו את זה במקומות מהותיים בתקציב המדינה.

משה גפני: אתה אומר שב-1 בינואר כשמגיע תקציב 2021, כשאין כלום, אין תקציב ל-2020 וממילא גם אין תקציב ל-2021, המצב הוא שיש קיצוץ במשרדי הממשלה.

משה גפני: אמרת שהמצב כאוטי, זה מצב של כאוס מוחלט, כאשר כל העודפים – כאשר אצל כל אחד מאיתנו יש רצון להעביר אותם, ואתם פעמים רבות לא מכניסים את זה בבסיס אז זה נמצא בעודפים ובכל מיני נושאים שונים – לא יהיו.

משה גפני: לא יהיו תקציבי הקורונה, מה שאנחנו אישרנו במהלך שנת 2020, הכסף הזה לא יהיה, אז לא יהיה טיפול בקורונה.

משה גפני: לא יהיה טיפול במשרדים בנושאים המרכזיים או בנושאים מהותיים מאוד בתוך הפעילות שלהם.

משה גפני: ולא יהיו כל העודפים.

משה גפני: המשמעות של העניין היא שתקציב המדינה – אני לא זוכר שהוא עבד באיזו צורה בלי העודפים של שנה שעברה.

ניר ברקת: באיזה היקף של עודפים מדובר?

איתי טמקין: בעודפים מדובר פחות או יותר בהיקף של 20–22 מיליארד שקל.

משה גפני: לפי דעתי יותר, הרבה יותר.

מיקי לוי: 30 מיליארד שקל, לפי מה שאנחנו יודעים.

מיקי לוי: בדקתי.

איתי טמקין: אין 30 מיליארד שקל.

איתי טמקין: זה בין 20–22 מיליארד שקל.

מיקי לוי: אתם יכולים לתת לוועדה דיווח על כל העודפים, בבקשה, מי הצליח לממש ומי לא?

מיקי לוי: אנחנו רוצים לדעת.

מיקי לוי: אנחנו סמכות מפקחת על עבודת הממשלה.

מיקי לוי: אני מבקש לקבל את זה.

איתי טמקין: אתייחס לדבריך, אדוני היושב-ראש, ואציג דוגמה, רק לדייק.

איתי טמקין: הוצאות הקורונה, בגלל שהן קבועות ברובן בחקיקה, מבחינת מדרג התשלומים הן תופסות מקום גבוה והן ידחקו את הוצאות הממשלה החוצה, לכן מענקים לעסקים ודברים כאלה שנקבעו בחקיקה אמורים כן להמשיך להיות משולמים בכל מצב כי הם נמצאים גבוה במדרג התשלומים.

איתי טמקין: בגלל שהוצאות הממשלה הולכות - - -

משה גפני: אבל גם תקציב המשרדים הוא בחקיקה, הוא עבר בחוק, חוק התקציב.

איתי טמקין: כן, אבל הממשלה לא מחויבת להוציא אותו בשנה שאין תקציב.

איתי טמקין: בשנת תקציב המשכי הממשלה לא מחויבת להוציא תשלומים שהם לא מתוקף חוק.

איתי טמקין: הם יורדים למדרג נמוך יותר במדרג התשלומים.

איתי טמקין: אציג דוגמה.

איתי טמקין: אם המסגרת לא תעודכן אנחנו נצטרך לשלוח למשרדים בקרוב את תקציב הצל של התקציב ההמשכי.

איתי טמקין: הוא יכלול במקומות מסוימים הפחתות משמעותיות בתקציב.

איתי טמקין: המשרדים יצטרכו לפרסם את זה לגופים נתמכים בתקציב מדינה, רשויות מקומיות וכדומה.

איתי טמקין: הגופים האלה יצטרכו להטמיע את זה כבר בתקציבים שלהם, את העברות הממשלה הנמוכות, ואתם יכולים לדמיין את המצב הלא בריא שזה ייצור.

ינון אזולאי: במצב שאין תקציב מה אם נצטרך להביא עוד קופות קורונה בשנת 2021?

ינון אזולאי: יהיה אפשר להביא?

איתי טמקין: בסופו של דבר חוק-היסוד שאנחנו הפצנו כולל בתוכו פרק - - -

ינון אזולאי: עזוב, אם אנחנו מדברים על המצב העכשווי, כאשר אתה לא עושה שינוי בחוק-יסוד.

איתי טמקין: גם בשנה הזאת לא היה תקציב וחוקקתם קופסאות קורונה.

ינון אזולאי: כלומר יהיה אפשר.

איתי טמקין: כן.

משה גפני: יש בוקה ומבולקה בדברים הכי רגישים והכי חשובים.

משה גפני: מה יש פה לדבר בכלל?

משה גפני: זה לא עומד לדיון.

ינון אזולאי: אבל אם תקציב 2020 יעבור, בלי תקציב 2021 - - -

משה גפני: אז המצב שונה.

משה גפני: כל תקציב שנאשר ישפר את המציאות שאנחנו חיים בה.

ינון אזולאי: אני באמת לא מבין, הרב גפני, ואנחנו דיברנו על זה בינינו, למה לא הביאו את תקציב 2020.

ינון אזולאי: אני חושב שגם באופוזיציה אין מי שיצביע נגד דבר כזה.

קטי קטרין שטרית: כחול לבן לא רוצים.

קטי קטרין שטרית: אל מי אתה בא בטענות?

קטי קטרין שטרית: אני מסכימה איתו.

משה גפני: דיברנו על זה.

משה גפני: הוא לא בא בטענות.

משה גפני: הוא הציע הצעה וביקש שאני אגלגל אותה.

משה גפני: תמונת המצב היא שהם מדברים עכשיו.

משה גפני: אני לא יודע על מה הם מדברים, אבל הם מדברים בטלפון ובכל מיני פגישות.

ינון אזולאי: אולי יש להם חודש מעובר.

ינון אזולאי: ..

ינון אזולאי: יש להם עוד חודש.

מיקי לוי: על פי הדיווחים הם דנים על תקציב ליום אחד כדי לאפשר להם לדון אחר כך בעוד דחייה.

מיקי לוי: לא מעניין אותם יותר מאשר דחייה עם פיזור הכנסת.

מיקי לוי: דחייה ותקציב ליום אחד ל-2020.

ינון אזולאי: זה לא משנה לנו.

ינון אזולאי: הרי בהתחלה אמרנו לשבוע, אחר כך אמרנו ליום אחד.

ינון אזולאי: את התקציב של 2020 אנחנו הרי כבר יודעים.

ינון אזולאי: יוסיפו מקסימום מיליארד שקל, בין 411 ל-412 מיליארד שקל, כלומר כבר עברנו אותו.

ינון אזולאי: זה פחות בעיה.

ינון אזולאי: הבעיה הגדולה היא שיצטרכו לאשר בחמישה ימים את תקציב 2021.

משה גפני: יהלי רוטנברג, החשב הכללי, בבקשה.

מיקי לוי: זו פעם ראשונה שלך איתנו, יהלי, אז קודם כול ברוך הבא ובהצלחה.

משה גפני: יהלי, ועדת הכספים מאחלת לך הצלחה בתפקיד החדש.

משה גפני: בבקשה, אתה נכנס לתוך הסערה הגדולה.

משה גפני: אתה ויוגב גרדוס כתבתם מכתב ואתה גם התרעת על העניין הזה.

משה גפני: בבקשה תגיד לוועדת הכספים, שמפקחת על העבודה שלכם, מה הולך לקרות בעניין הזה.

משה גפני: יושב פה חבר הכנסת אחמד טיבי.

משה גפני: אתה יכול להגיד משפט בעניין, אחמד?

משה גפני: תענה על זה אחר כך אבל גם תשמע את השאלה.

אחמד טיבי: לזכותם יאמר שהם התקשרו אליי, הסגן שלו התקשר עכשיו בגלל מה שאמרתי, לא על חסידי גור אלא על מכוני המנהיגות, והם הבטיחו לטפל.

אחמד טיבי: זה נמצא אצל גל לנדאו.

אחמד טיבי: אשמח שתתייחס לזה באופן ישיר.

יהלי רוטנברג: אנחנו צריכים להבין, כפי שנאמר פה, באיזה תרחיש אנחנו נמצאים.

יהלי רוטנברג: האם אנחנו נמצאים בתרחיש שאין תקציב לשנת 2020 ובעצם אנחנו נזרקים אחורה למספרים של שנת 2019, שזה התרחיש הקיצוני והקשה, האם אנחנו בתרחיש שבו תקציב 2020 עובר, או האם אנחנו נמצאים בתרחיש שבו גם התזכיר שכתבנו במשרד האוצר עובר.

יהלי רוטנברג: אם אנחנו נמצאים בתרחיש הקשה הקיצון, שבו תקציב 2020 לא עובר ואנחנו נזרקים למספרי 2019, זה למעשה תסריט שכפי שנאמר פה, היכולת של המשרדים לפעול לפי מדרג ההוצאות היא מאוד מאוד מוגבלת.

יהלי רוטנברג: כבר בינואר יחסרו כ-5 מיליארד שקלים לפעילות המינימלית של המשרדים, וזה לאור העובדה שגם תקציבי הקורונה נכנסים לתוך התקציב הזה - - - וגם שקרן החוב לשנת 2020 עוברת לשנת 2021 והיא גבוהה יותר מהקרן שהייתה בשנת 2019.

יהלי רוטנברג: כל זה מתבטא בסכום של למעלה מ-70 מיליארד שקל מהמכסה הכוללת, כך שהמכסות החודשיות במשרדים יהיו נמוכות יחסית.

יהלי רוטנברג: זה המצב שבו אנחנו נמצאים בתקציב הקשה.

יהלי רוטנברג: גם מה שנאמר פה על העודפים הוא סופר קריטי.

יהלי רוטנברג: צריך להבין, העודפים רובם מחויבים, כלומר יש התחייבויות של המשרדים.

יהלי רוטנברג: זה גודל קבוע למדי שעובר משנה לשנה ואז גם המקורות גדלים בהתאמה.

יהלי רוטנברג: אם המקורות, כלומר הצד של התקציב לא יגדל ביחס לעודפים, המשמעות דה פקטו הוא עוד קיצוץ בתקציבי המשרדים ואז תיווצר בעיה גם בשנה שלאחר מכן.

יהלי רוטנברג: לכן נושא העודפים גם הוא חשוב וגם הוא פועל לרעת הפעילות הממשלתית דווקא בעת הזו של הקורונה.

משה גפני: ברגע שאין תקציב אתה פועל על פי 1/12.

משה גפני: אנחנו סבורים – אמרנו את זה גם בישיבות שקיימנו כאן – שהחשב הכללי לא יכול לנהל את תקציב המדינה.

משה גפני: צריך להיות דיווח חודשי על ה-1/12 לוועדה.

משה גפני: מה דעתך על זה?

משה גפני: כרגע המצב הוא שאם אין תקציב החשב הכללי פועל על פי 1/12 ואף אחד לא יודע.

משה גפני: הוא מנהל את זה – הוא נותן לזה ולא נותן להוא.

משה גפני: אני שואל על דיווח חודשי לוועדת הכספים.

יהלי רוטנברג: יש דיווח לוועדה.

משה גפני: אין דיווח.

משה גפני: איזה דיווח?

משה גפני: אנחנו לא מכירים את זה.

שגית אפיק: יש דיווח על ביצוע?

שגית אפיק: איזה דיווח יש?

איתי טמקין: יש דיווח על עבודת ועדת החריגים.

משה גפני: אני מדבר על דיווח על התקציב שפועל על פי 1/12.

משה גפני: מה דעתך על זה?

יהלי רוטנברג: במסגרת הפעילות הזו בעצם לכל משרד יש את המכסה שלו ויש ועדות שדנות על מפל התשלומים.

יהלי רוטנברג: אנחנו משלמים קודם כול תשלומי חובה, לפי המדרג הזה.

יהלי רוטנברג: לפי מה שנמסר לי יש דיווח שיוצא לוועדה ויש כמובן גם דיווח שיוצא לציבור.

ינון אזולאי: נכון שהקפאתם את כל ההרשאות בשבוע שעבר, גם מה שאושר בוועדת החריגים?

ינון אזולאי: אתה מכיר את זה?

יהלי רוטנברג: כרגע אנחנו צריכים להבין בשנת 2021 מה רמת ההתחייבויות שאנחנו נכנסים איתה.

יהלי רוטנברג: בעצם הוועדה כרגע דנה לא על דברים של שנת 2020.

יהלי רוטנברג: שנת 2020 למעשה נגמרה.

ינון אזולאי: אני שואל על הרשאות של 2020 שעברו ועדת חריגים והכול בסדר, ובשבוע שעבר הורית להקפיא את התקציבים, גם את ההרשאות האלה שעברו כבר ועדת חריגים.

ינון אזולאי: האם זה נכון או לא נכון?

יהלי רוטנברג: אני מנסה להסביר.

יהלי רוטנברג: אנחנו צריכים להבין שכבר בינואר 2021 יחסרו לנו 5 מיליארד שקלים לפעילות המשרדים.

יהלי רוטנברג: זה גודל שהולך ומצטבר.

יהלי רוטנברג: בתרחיש הקשה של אי מעבר תקציב 2020 זה סדר גודל של 100 מיליארד שקל פחות או יותר.

יהלי רוטנברג: הדבר הזה מחייב אותנו בהבנה באיזה עולם אנחנו נמצאים.

יהלי רוטנברג: כל ועדות החריגים שיושבות עכשיו בעצם מאשרות סכומים שייצאו בשנת 2021, התחייבויות או התקשרויות שקשורות לשנת 2021 ולא לשנת 2020.

ינון אזולאי: אלה שקשורות לשנת 2020, אתה אישרת אותן, כלומר יש הרשאות כאלה בקנה שצריך לשלם אותן ב-2020.

ינון אזולאי: אם אתה רוצה פירוט אוכל להגיד על מה אני מדבר.

ינון אזולאי: כרגע יצאה ממך הוראה שלא מאשרים את ההעברה שלהן, גם כשיש התחייבויות על 2020.

ינון אזולאי: הרי ב-2021 אתה לא יכול להעביר את הכסף כרגע.

ינון אזולאי: אתה אומר: אני אצטרך את הכסף.

ינון אזולאי: הכול טוב ויפה, אנחנו לא יודעים מה יהיה ב-2021.

ינון אזולאי: אני שואל האם נכון שגם הרשאות של 2020 שאמורות להיות ב-2020 הורית להקפיא בשבוע שעבר?

יהלי רוטנברג: מה שקשור ל-2020 נמצא בתוך מפל ההתחייבויות הרלוונטי אז אין שום מניעה לאשר אותו.

יהלי רוטנברג: אין לנו בעיה כרגע לגבי שנת 2020 מבחינת המזומנים.

יהלי רוטנברג: הבעיה שאנחנו רואים היא ספציפית לגבי שנת 2021.

ינון אזולאי: המשרד לפיתוח הנגב והגליל, הרשות לפיתוח הנגב והרשות לפיתוח הגליל – התקציבים מאושרים שם, הרשאות שצריך לשלם בשנת 2020.

ינון אזולאי: בשבוע שעבר הקפאת.

בצלאל סמוטריץ': אני לא מבין מה אתה רוצה ממנו.

ינון אזולאי: אני שאלתי והפנו אותי אליו.

בצלאל סמוטריץ': אני אסביר לך.

בצלאל סמוטריץ': הוא אומר לך: מכיוון שאתם לא מצליחים להגיע להסכמות בתוך הקואליציה, אין תקציב.

ינון אזולאי: זה הסבר של איש אופוזיציה.

בצלאל סמוטריץ': זה ההסבר של החשב הכללי, שצריך לשלם משכורות ב-1 בחודש ויש לו אחריות שהמדינה תמשיך להתנהל.

בצלאל סמוטריץ': אז הוא צריך עכשיו להקפיא דברים אחרים ולעצור פעילות ולשמור כסף בגלל הסמטוכה שיצרת.

בצלאל סמוטריץ': מה אתה רוצה ממנו?

משה גפני: בצלאל, אתה לא עונה לו.

ינון אזולאי: בצלאל, אתה בסדר.

ינון אזולאי: אני רוצה לשמוע ממנו תשובות.

משה גפני: אתה יכול בבקשה לענות?

יהלי רוטנברג: אני לא יודע לענות לגבי דבר ספציפי.

יהלי רוטנברג: אם צריך, נבדוק את זה.

ינון אזולאי: הבאתי את זה כדוגמה.

ינון אזולאי: כאשר שאלתי במשרד האוצר זה מה שענו לי.

ינון אזולאי: אמרו לי: זה לכולם.

ינון אזולאי: הבאתי לך דוגמה ממה שנאמר לי שהוא של כולם.

בצלאל סמוטריץ': יצא מכתב שלו שבו הוא אומר את זה, הוא לא מסתיר את זה.

בצלאל סמוטריץ': יצא מכתב שלו למנכ"לים במשרדי הממשלה שקורא להם להקפיא.

קטי קטרין שטרית: אני לא מבינה, בצלאל, אתה עונה במקומו?

משה גפני: בצלאל, על מה אתה עונה?

משה גפני: אני מבקש להפסיק.

בצלאל סמוטריץ': אני לא מוכן שאתם - - -

קטי קטרין שטרית: ממתי אתה לא מוכן?

קטי קטרין שטרית: באמת.

קטי קטרין שטרית: די עם הצביעות הזאת.

משה גפני: בצלאל, אני מבקש להפסיק.

מיקי לוי: בצלאל צודק – מה אתם רוצים מן החשב?

קטי קטרין שטרית: אבל תן לו לענות.

בצלאל סמוטריץ': - - -

משה גפני: אתם עושים פה מעשה שלא ייעשה.

ינון אזולאי: בצלאל, אני לא תוקף אותו באופן אישי.

ינון אזולאי: אני אומר לו רק בהצלחה.

ינון אזולאי: אני רק רוצה לשמוע ממנו תשובה.

משה גפני: אני מכיר את יהלי רוטנברג הרבה שנים, הוא יודע לענות.

משה גפני: הוא יענה על זה, אבל לא אתה, עם כל הכבוד.

משה גפני: שהוא יגיד שהוא לא מקפיא שום דבר, שכל הכסף עובר והוא לא מכיר דבר כזה.

בצלאל סמוטריץ': אבל זה לא מה שאמרתי.

בצלאל סמוטריץ': אני אומר לך שהוא אמר הפוך, הוא כתב הפוך.

בצלאל סמוטריץ': הוא מקפיא.

בצלאל סמוטריץ': אין לו ברירה בגלל שאין שם כסף.

משה גפני: בצלאל, הוויכוח הזה הוא ויכוח עקר.

ינון אזולאי: אני רוצה לשמוע את התשובה.

ינון אזולאי: בצלאל, מה הבעיה?

ינון אזולאי: לא הבנתי.

משה גפני: יהלי, אתה יכול בבקשה לחזור על התשובה לחבר הכנסת אזולאי?

יהלי רוטנברג: אני יכול לחזור באופן כללי.

יהלי רוטנברג: אני לא מכיר את המקרה.

משה גפני: תגיד, בבקשה.

יהלי רוטנברג: בשנת 2020 יש 410.8 מיליארד שקל מבחינת מסגרות, בסך הכול די קרוב למגבלת ההוצאה.

יהלי רוטנברג: הדברים מגיעים לדיונים לגבי הוצאות של שנת 2020 לוועדת החריגים והם מאושרים בהתאם למדרג ההוצאות, והרוב המוחלט מאושר וגם יש דיווח שיוצא, כולל באתר האינטרנט, על ההחלטות של אותן ועדות.

יהלי רוטנברג: זה דבר אחד.

יהלי רוטנברג: ההתייחסות שלי הייתה – ואני חושב שזה מהות הדיון, לפחות אם שואלים אותי – צריך להבין את הדבר הבא: קודם כול, אם אנחנו נמצאים בתרחיש שבו תקציב 2020 לא מאושר ואנחנו נזרקים לתקציב 2019 המצב מאוד מאוד בעייתי לשנת 2021.

יהלי רוטנברג: אם יאושר תקציב 2020 אז אנחנו נמצאים במצב הרבה יותר טוב מבחינת המסגרות הכוללות, מה שיאפשר את פעילות הממשלה והמשרדים עד למעבר לתקציב 2021, שהרי בכל מקרה אנחנו נהיה בשנת 2021 לפחות בחלק מן השנה בתקציב המשכי.

משה גפני: ולגבי השאלה שלי על 1/12?

יהלי רוטנברג: חבר הכנסת גפני, נאמר לי שיש איזה דיווח לוועדה.

משה גפני: אני יושב-ראש הוועדה ונמצאים פה חברים ותיקים.

משה גפני: אני רוצה להגיד לך שהובעה כאן מורת רוח רבה מן העובדה שכאשר אין תקציב מי שמנהל את המדינה, מי שמנהל את תקציב המדינה ומי שמנהל את הפעילות של המדינה זה החשב הכללי.

משה גפני: עם כל הכבוד, דיברנו על זה אז – עוד לא היית, אם היינו יודעים שאתה מגיע אז אולי לא היינו אומרים את זה אבל אנחנו כן אומרים.

משה גפני: המציאות היא שזה יכול להימשך זמן רב, לצערנו הרב, שהמדינה לא מתנהלת על ידי נבחריה אלא על ידי פקיד, בכיר ככל שיהיה, ואין דיווח על תמונת המצב.

משה גפני: האם אנחנו יכולים בחקיקה לשנות את זה?

משה גפני: האם אתה תתנגד?

משה גפני: זה מה ששאלתי אותך.

משה גפני: המציאות היא שאין דיווח שוטף חודשי על מה שקורה כאשר אין תקציב.

משה גפני: החשב הכללי הוא היחיד שמתנהל בעניין הזה.

משה גפני: החשב הכללי הקודם היה פה בדיון בעניין הזה.

משה גפני: אנחנו סבורים שזה מה שצריך לעשות.

משה גפני: אני רוצה לדעת מה דעתך.

יהלי רוטנברג: דעתי היא שלנו אין שום רצון לקבוע סדרי עדיפויות, זה מה שצריך לכסות הפרלמנט, הכנסת, אתם בוועדה שלכם, וגם אין לנו שום רצון לנהל את כל נושא ועדות החריגים.

יהלי רוטנברג: אם יהיה תיקון חקיקה כזה או אחר אנחנו כמובן נפעל על פיו.

קטי קטרין שטרית: אני רוצה לשאול אותך, האם נכון שבעשרת הימים האחרונים שילמתם תמיכות בסך 83 מיליון שקלים למשרדי ממשלה – 26 מיליון שקלים למשרד התרבות, 17 מיליון שקלים למשרד הרווחה וכולי וכולי?

קטי קטרין שטרית: שמת לב מי השרים?

קטי קטרין שטרית: ולעומת זה 700 מיליון שקלים לעמותות שעוסקות בטיפול בנוער בסיכון, בנשים במצוקה וכולי – כי הרי אם זה נשאר כעודפים לא מנוצלים אז ב-2021 בעצם מכל הסכום הזה שמקוצץ, 13%, יהיה עוד קיצוץ של 1/12 אם אין תקציב.

קטי קטרין שטרית: אני רוצה להבין מה נאמר היום לאותן עמותות שעוסקות בכל הנושאים הנורא נורא דחופים לחברה הישראלית.

קטי קטרין שטרית: רק לפני שבועיים נערה בת 18 ברחה מן העמותה שטיפלה בה ונמצאה מתה ממנת יתר כי פשוט אין לה מסגרת מתאימה.

קטי קטרין שטרית: היינו יכולים להציל אותה.

רם בן ברק: קטי, צריך לאשר תקציב מדינה.

קטי קטרין שטרית: אבל נתנו כסף.

קטי קטרין שטרית: השאלה היא אם בעשרת הימים האחרונים שנתנו כסף למשרדי הממשלה, והצגתי פה רשימה, אני מקריאה מה שנאמר לי: 36 מיליון שקלים לתרבות, 17 מיליון שקלים לרווחה, 10 מיליון שקלים לחינוך תורני.

קטי קטרין שטרית: אני רוצה לדעת האם אותם 700 מיליון שקלים שהיו אמורים להגיע לעמותות כפי שהיה ב-2019, החלטתם לא לחלק אותם?

קריאה: לא אמרו על זה כלום.

קטי קטרין שטרית: אני רוצה לדעת האם זה נגמר, זה נמחק?

קטי קטרין שטרית: כי הקיצוץ הזה יחול גם ב-2021.

יהלי רוטנברג: שוב אני מזכיר לכם, יש מכסות שמועמדות למשרדים.

יהלי רוטנברג: במסגרת המכסה הזאת יש מדרג.

יהלי רוטנברג: כל הנושא של תמיכות – אם זה תמיכות לפי חוק אז זה במדרג גבוה יותר, אם זה תמיכות לפי 3א המדרג נמוך יותר.

יהלי רוטנברג: לכן התעדוף בסופו של דבר נעשה על ידי המשרד עצמו.

קריאה: הוא לא מתעסק בדילים.

קריאה: צודק.

משה גפני: תודה רבה.

משה גפני: חשב הכנסת, לגבי העודפים.

מיקי לוי: אפשר להגיד משהו על העודפים?

משה גפני: לכנסת יש עודפים?

חיים אבידור: הכנסת היא למעשה מיקרו אקלים של מה שתיאר החשב הכללי.

חיים אבידור: לכנסת יש בשנת 2019 עודפים בסך 235 מיליוני שקלים כלואים, שלא ניתן להעביר אותם.

חיים אבידור: בסך הכול זה גרם לכך ש- - -

מיקי לוי: לא העברנו אותם פעם אחת?

חיים אבידור: אי אפשר להעביר אותם.

חיים אבידור: חלק מהם עברו משנה לפני כן.

חיים אבידור: הם כספים בגין כל מיני פרויקטים שתוקצבו וגם בגין פעילויות שוטפות שהיינו צריכים לעשות ובוצעו בשנת 2019 והיו אמורים לשלם אותן בשנת 2020.

חיים אבידור: בשנת 2020 מימנו אותן בכך שמנענו פעילויות אחרות.

חיים אבידור: אבל ככל שלא יוכלו להעביר את הדברים האלה אז בשנת 2021 נצטרך להכניס אותם בבסיס התקציב וזה יגרום לכך שתקציב הכנסת יחצה את רף מיליארד השקלים.

חיים אבידור: אני לא חושב שצריך לעשות את זה, שמצד אחד יתאדו לנו עודפים ומצד שני נצטרך להכניס דברים לבסיס התקציב.

חיים אבידור: גם בקטע של הפעילות השוטפת – ככל שלא יהיה בשנת 2021 תקציב אנחנו כבר היום מונעים כל מיני פעילויות שנעשות היום, שיוצרות התחייבויות היום ואמורות להיות משולמות בשנת 2021.

חיים אבידור: התקשרויות כאלה אנחנו מבקשים לא לבצע.

משה גפני: מה למשל?

חיים אבידור: יש כל מיני דברים שאנחנו צריכים לעשות בגין תכנון של שיפוצים שאנחנו צריכים לעשות בשנת 2021.

חיים אבידור: לדוגמה, בגלל מצוקת חדרים.

חיים אבידור: יש התאמה לתקן בגלל הנושא של כיבוי אש, שנגמר לנו הגרייס שקיבלנו מרשות הכבאות לגמור את כל ההתאמה לתקן של הכנסת בשנת 2022.

חיים אבידור: אנחנו צריכים לעשות את זה לשיעורין בפגרות אבל אנחנו לא יכולים לבצע את הפעילות.

חיים אבידור: אם לא יהיה לנו תקציב לשנת 2021 אנחנו נצטרך לעבוד על פי תקציב של 1/12, לא יהיה לי כסף לשלם עבור זה.

חיים אבידור: לכן אני מונע את ההתחייבות היום לביצוע בשנת 2021.

משה גפני: בגלל שאתה חושש שלא יהיה תקציב?

חיים אבידור: בגלל שאני חושש שלא יהיה תקציב בשנת 2021, לפחות בחצי השנה הראשונה, ככל שהכנסת תתפזר.

משה גפני: איתי טמקין, אתם אמורים לעשות קיצוץ פלאט במשרדים?

איתי טמקין: קיצוץ פלאט, בגדול, הוא קיצוץ שלוקח אותו שיעור הפחתה מכל המשרדים, זה המשמעות של פלאט.

משה גפני: מאיפה תיקחו את הקיצוץ פלאט הזה?

משה גפני: מה יש לנו על השולחן שממנו תיקחו את הקיצוץ פלאט, ואיפה זה יאושר?

איתי טמקין: במשפט הבא אסביר את עצמי.

איתי טמקין: כפי שהסביר קודם יהלי רוטנברג, בתקציב המשכי גם היכולת שלנו לבצע קיצוץ פלאט אחיד מכולם היא בלתי אפשרית כי החוק מנחה אותנו מה צריך לשלם קודם.

איתי טמקין: נצטרך לשלם קודם שכר ונצטרך לשלם על חוזים שיש לממשלה מול ספקים שכבר יצאו לדרך, שזה הוצאה דרמטית, על ריבית, על הוצאות חוב, על הוצאות מתוקף חוק כמו קצבאות ודברים כאלה.

איתי טמקין: הדברים האלה ימשיכו להיות משולמים ב-100%, לא יחול עליהם קיצוץ.

איתי טמקין: איפה יחול קיצוץ בהיקפים משמעותיים?

איתי טמקין: בכל התקציבים שלא מעוגנים בצורות האלה.

איתי טמקין: הקיצוץ יהיה דרמטי בעשרות רבות של אחוזים.

איתי טמקין: אם זה עולם התמיכות ועולם ההעברות לרשויות מקומיות שנכללים בכספים האלה, כל הפעולות הגמישות של משרדי הממשלה.

משה גפני: אמרתם לי בשעתו כבר כמה פעמים: מה זה מפריע לך אם פעולות משמעותיות מאוד נמצאות בתמיכות או בבסיס התקציב?

משה גפני: הנה, מה שאתה אומר עכשיו זה שבבסיס התקציב - - -

איתי טמקין: השאלה פה היא לא בסיס התקציב.

איתי טמקין: יש פעולות שהן בבסיס התקציב שהולכות להיפגע.

שגית אפיק: גם.

איתי טמקין: זה לא הבחנה שעושים.

משה גפני: הבנתי.

משה גפני: האם זה תשלום על פי חוק או זה לא תשלום על פי חוק.

משה גפני: אם זה תשלום על פי חוק אז אתה כמובן חייב לשלם אותו, ואם זה לא על פי חוק הולכת להיות פה קטסטרופה, יהיה קיצוץ שאנשים לא יוכלו לעבוד, לא יוכלו לפעול, לא יוכלו לעשות שום דבר.

משה גפני: זה בעצם מה שאתה אומר.

משה גפני: מי יאשר את זה?

משה גפני: לאן יגיע הקיצוץ פלאט הזה?

איתי טמקין: קודם כול נמלא את המכסות הראשונות, איפה שחייבים על פי חוק למלא.

איתי טמקין: היתרה צריכה להיות כזאת שתאפשר תפקוד הכי סביר של משרדי הממשלה, ביתרה שתישאר מעבר.

איתי טמקין: השנה הזאת היתרה תהיה עלובה.

שגית אפיק: נמוכה במיוחד, כי אתה מוריד ממנה גם הוצאות קורונה.

איתי טמקין: ברור.

איתי טמקין: עשינו חישובים ראשוניים.

איתי טמקין: היתרה הזאת תקוצץ בפועל ביותר מ-50%.

ינון אזולאי: 100 מיליארד שקל פחות או יותר.

איתי טמקין: זה אפילו יותר מ-100 מיליארד שקל.

איתי טמקין: הקיצוץ לא אחיד.

איתי טמקין: 100 מיליארד שקל מתוך 400 מיליארד שקל זה 25%, אבל זה שבתקציב המדינה יש הוצאות קשיחות בהיקפים כאלה ואחרים בעצם משית את כל ההפחתה של אותם 100 מיליארד שקל על קבוצת תקציב הרבה יותר מצומצמת שתיפגע בהגדרה בהרבה יותר מ-25%.

איתי טמקין: אנחנו מדברים על קיצוץ של יותר מ-50% על הרכיבים האלה.

שגית אפיק: הקיצוץ פלאט הזה יבוא לוועדת הכספים?

שגית אפיק: זה יגיע לכנסת?

איתי טמקין: במצב הקיים היום לא.

איתי טמקין: הדברים האלה נעשים.

איתי טמקין: אנחנו מפרסמים את תקציב הצל באתר האינטרנט של משרד האוצר לפני שמתחילה השנה ומעדכנים אותו מעת לעת ככל שנצרך.

איתי טמקין: זה כלי העבודה שלנו בתקציב הזה עד שמאושר תקציב מדינה מלא.

ניר ברקת: כלומר יש פער גדול מאוד מבחינת

ניר ברקת: כם בין אי אישור תקציב 2020 לבין אישור תקציב 2020 וזה קפיצת מדרגה שמבחינת

ניר ברקת: כם חייבת להתבצע.

ניר ברקת: לגבי תקציב 2021, כמובן שאם אפשר לסגור אותו זה מצוין, אבל אין לנו חלופה.

ניר ברקת: אני חושב שאין חבר כנסת אחד מן הקואליציה ומן האופוזיציה שחושב שאנחנו לא צריכים להעביר את תקציב 2020.

איתי טמקין: כדי לפתור את הבעיה הזאת הופצה גם אופציה של תזכיר חקיקה שמסדירה מה קורה במצב שתקציב 2020 לא מאושר.

איתי טמקין: זה בעצם מסדר את המסגרת ונותן פתרון לכל מה שתיארתי פה, מתאים את המצב.

איתי טמקין: אם לא עובר תקציב 2020 יש תיקון לחוק-יסוד: משק המדינה שמסדיר איך להתנהל בשנת 2021 כדי לפתור את הבעיות האלה.

ניר ברקת: מישהו ראה את התקציב הזה?

ניר ברקת: אנחנו ראינו אותו?

איתי טמקין: התזכיר הופץ להערות ציבור.

איתי טמקין: הוא עדיין לא עלה לדיון בממשלה ולכן הוא עוד לא הונח בכנסת.

רם בן ברק: כמה בסך הכול היה התקציב ב-2020?

איתי טמקין: יש 410.8 מיליארד שקל, שזה תקציב המדינה בהגדרה הצרה שלו.

איתי טמקין: בנוסף לכך יש עוד 84 מיליארד שקל של הוצאות קורונה.

איתי טמקין: מעל זה יש עוד חוב.

רם בן ברק: כלומר בסביבות 500 מיליארד שקלים שיוצאו בשנת 2020.

איתי טמקין: כן, ללא החוב.

בצלאל סמוטריץ': היושב-ראש, אני מציע לעניין תזכיר התאמות חוק-היסוד לא להמתין לממשלה אלא לקיים על זה דיון כאן.

בצלאל סמוטריץ': אם הוועדה תשתכנע שמשרד האוצר מציע התאמות נכונות נקדם את זה כהצעה של הוועדה.

בצלאל סמוטריץ': נראה לי שיש לנו מינימום של אחריות להתנהלות מינימלית של המדינה מ-1 בחודש, שזה או-טו-טו בעצם.

משה גפני: נכון.

משה גפני: איתי, אתה יודע להגיד מה הממשלה הולכת לעשות או שאתה לא יודע?

משה גפני: אתה לא יודע.

משה גפני: טוב.

בצלאל סמוטריץ': אני מציע שנקבל חוות דעת של היועצת המשפטית אם זה טוב, נערוך על זה דיון במשך שעה או שעתיים.

בצלאל סמוטריץ': אם הוועדה תסכים נחתים על זה פה אחד, קואליציה ואופוזיציה, וננסה לקדם את זה כהצעה של הוועדה.

משה גפני: המצב הזה נורא.

משה גפני: כפי שאמרתי לפני כמה חודשים, הולך להיות פה כאוס מוחלט.

ניר ברקת: זה כנראה מה שהולך להיות.

משה גפני: אמרתי את זה אז ואמרו: לא, יהיה תקציב של 1/12.

משה גפני: מה 1/12?

משה גפני: הולך להיות פה דבר שלא היה כדוגמתו מאז קום המדינה.

ניר ברקת: הרב גפני, אני חושב שבכל תרחיש אנחנו כוועדת כספים – ואני חושב שיהיה פה קונצנזוס בין הקואליציה לאופוזיציה – צריכים לעשות מאמץ גדול להעביר את תקציב 2020 במתכונת המומלצת על ידי אנשי המקצוע.

מיקי לוי: אין בעיה, נעביר.

מיקי לוי: ואז מה?

חיים אבידור: אם מעבירים את תקציב 2020 זה פותר המון בעיות טכניות.

חיים אבידור: אך ורק בשל הבעיות הטכניות.

חיים אבידור: למשל כדי ליצור עודפים.

בצלאל סמוטריץ': מה זה פותר לך?

מיקי לוי: שלוש שנים בלי תקציב ועכשיו אתה מבקש ממני להתחשב.

מיקי לוי: אני מבין אותך, אני מבין את הצד הכלכלי הטכני שבדבר, אבל יש לי עוד צדדים בעניין.

מיקי לוי: זו ממשלה רעה, שלוש שנים בלי תקציב.

מיקי לוי: אני רוצה לתקן משהו לא נכון שאמרתי.

מיקי לוי: אמרתי לאיתי טמקין שהיתרות הן 30 מיליארד שקלים.

מיקי לוי: היתרות הן 21 מיליארד שקלים, קרוב למה שהוא אמר.

מיקי לוי: בעוד אנחנו מדברים איתי טמקין ממשרד האוצר שלח לי מסמך מפורט.

מיקי לוי: אנחנו נקבל גם את המסמך של האוצר ונבדוק אותו אחד לאחד.

בצלאל סמוטריץ': יש לנו תיקון לחוק-יסוד שנמצא פה באמצע, לפני קריאה שנייה ושלישית, משהו שקשור לקורונה?

משה גפני: אין.

משה גפני: הממשלה לא הביאה דבר וחצי דבר במהלך כל התקופה האחרונה.

משה גפני: מה שהגיע לכאן, עבר.

בצלאל סמוטריץ': אם היה לך משהו לפני קריאה שנייה ושלישית יכולנו להעביר כעת.

משה גפני: יש את הצעת החוק בעניין הארכת מועדים.

משה גפני: אין מעבר לזה.

בצלאל סמוטריץ': אני מציע לחברי הקואליציה שאם הקואליציה תבקש להביא את חוק הדחייה היום ומחר אז להצמיד לו את התיקונים לחוק-היסוד.

משה גפני: יכול להיות.

חיים אבידור: אבל חוק הדחייה אומר שיש תקציב 2020.

בצלאל סמוטריץ': לא.

בצלאל סמוטריץ': חוק הדחייה אומר: דחייה, שאם הם יפסיקו לריב ויחליטו להגיע להסכמות הם יעבירו תקציב עד סוף השנה.

בצלאל סמוטריץ': אם יש פה אנשים מן הקואליציה שיש להם אחריות, תודיעו שאתם תסכימו לחוק הזה רק אם במקביל כבר עכשיו יעבירו את התיקון לחוק-היסוד, על ההתאמות שנדרשות לעכשיו.

ניר ברקת: ואם אין הסכמות?

ניר ברקת: בואו נלך לגבות את המזכר שהם הציעו.

משה גפני: המצב הוא זה: אם אנחנו מגיעים למחר בחצות ולא התקדם שום דבר אז אנחנו הולכים לבחירות, ואם הולכים לבחירות אז תמונת המצב קטסטרופלית בין כה וכה.

בצלאל סמוטריץ': עדיין את החוק הזה אפשר וצריך להעביר.

ניר ברקת: איך תעביר אותו?

בצלאל סמוטריץ': בוועדת ההסכמות.

בצלאל סמוטריץ': אין בעיה.

משה גפני: אבקש מן הלשכה המשפטית להכין את הצעת החוק שלנו, גם בנושא העודפים, גם בנושאים של הדיווח, כל מה שנלווה לעניין הזה.

משה גפני: אם הממשלה מביאה את החוק שלה ומביאה תקציב - - -

בצלאל סמוטריץ': את תיקוני הנוסחה, כל מה שהם הביאו בתזכיר שלהם.

משה גפני: אני רוצה שנכין הצעת חוק של הוועדה.

משה גפני: אם יכינו תקציב ל-2020 כמובן אבקש מן החברים לתמוך.

משה גפני: אם לא יכינו ונלך לבחירות אז נלך לבחירות, על כל המשתמע מכך.

משה גפני: זה חוסר אחריות.

ניר ברקת: השאלה אם אנחנו יכולים להכניס לפחות את התזכיר.

ניר ברקת: גם אחרי מחר בלילה זה אפשרי?

בצלאל סמוטריץ': הכנסת יכולה לחוקק גם אחרי שהיא מתפזרת, אין בעיה, אם יש ועדת הסכמות אז כן.

משה גפני: חבר הכנסת ברקת, הסיפור לא פשוט.

משה גפני: אם אנחנו יוצאים לפגרת בחירות זה כבר הופך להיות אופרה אחרת.

משה גפני: אנחנו ממשיכים לעבוד בוועדת הכספים.

בצלאל סמוטריץ': יש לי שאלה.

בצלאל סמוטריץ': אפתור גם לו את הבעיה.

בצלאל סמוטריץ': לך יש אחריות, אתה מבין את עומק הכאוס.

בצלאל סמוטריץ': נכון?

משה גפני: כן.

בצלאל סמוטריץ': אם אתה תודיע עכשיו לחבריך בקואליציה, שאו-טו-טו ב-11:30 יתחילו את הדיון בוועדת הכנסת על התזכיר הזה, שאתה דורש להעביר עד מחר בחצות את התזכיר ששגית תכתוב עכשיו עם משרד האוצר, אבל להעביר אותו שלוש קריאות עד מחר בחצות, אחרת אתם תתנגדו לחוק הדחייה שמבקשים עכשיו לעשות.

בצלאל סמוטריץ': אני אתנגד לו בכל מקרה אבל בלעדיכם אין לו רוב.

בצלאל סמוטריץ': אני לא צוחק.

בצלאל סמוטריץ': המשמעות היא ששני החוקים יעברו ביחד.

משה גפני: אחשוב מה להגיד לו, בסדר, הבנתי.

משה גפני: יש לי סיבות יותר חשובות להתנגד לזה.

בצלאל סמוטריץ': כל אחד מן הקואליציה שיודיע שהוא לא יתמוך בדחייה.

בצלאל סמוטריץ': אתם תתמכו בדחייה – זה בסדר, אבל בתנאי שבצמוד יינתן מענה למשק ברמה מינימלית.

בצלאל סמוטריץ': אני מכיר אתכם, אתם תתמכו.

משה גפני: מאיפה אתה מכיר אותנו?

בצלאל סמוטריץ': אני מוכן להתערב עם כל אחד ואחד מכם על בקבוק טוב.

בצלאל סמוטריץ': אני כבר הרווחתי כמה מאז שהבטחתי לכחול לבן שגנץ יתקפל.

בצלאל סמוטריץ': אני מוכן להתערב גם פה עם כל אחד ואחד מכם.

יצחק פינדרוס: תפסיד גם אצל גנץ.

קטי קטרין שטרית: איזה שטויות, "יתקפל".

קטי קטרין שטרית: מה זה יתקפל?

קטי קטרין שטרית: לא הבנתי.

משה גפני: אני מבקש להכין את הצעת החוק הזאת גם לגבי העברת העודפים, לקחת את זה בחשבון כאשר לא יהיה תקציב ל-2020.

משה גפני: אם יהיה תקציב ל-2020 תמונת המצב שונה.

רם בן ברק: אם מחריגים את ה-700 מיליון שקל של העמותות מתוך העודפים - - -

משה גפני: רק רגע, רם, אני באמצע הדיבור.

משה גפני: זה מפריע.

משה גפני: להביא את הצעת החוק הזאת.

משה גפני: אני כנראה אצרף את זה לחוק על הארכת מועדים, אם נוכל לעשות את זה ואם יהיה לנו רוב לעניין.

ינון אזולאי: יש הצעת חוק שלך ושלי שהגשנו, שמדברת על המצב הזה.

משה גפני: על זה נחתים את כולם, בסדר.

בצלאל סמוטריץ': הארכת מועדים זה לא חוק-יסוד, גפני.

אלכס קושניר: אם אתה מצרף את זה לחוק הארכת מועדים אתה הורג אותו לגמרי, אתה קובר אותו.

אלכס קושניר: הם הרי לא יעשו את זה בחיים.

משה גפני: למה?

משה גפני: אנחנו צריכים לגייס 50 בכל מקרה.

משה גפני: שאלתי את איתי טמקין אם הם מתנגדים לזה.

משה גפני: הוא אומר שלא.

אלכס קושניר: הם בסדר, אבל מה השרים יגידו?

משה גפני: אני לא יודע, נראה.

משה גפני: מה אתה רוצה, שנשתתק לגמרי?

משה גפני: מה לעשות?

משה גפני: להיות משותקים?

ניר ברקת: הרב גפני, אני רוצה להעיר הערה.

ניר ברקת: אם חוק הדחייה לא עובר מחר אנחנו חייבים להעביר את החוק הזה לפני כן, כלומר לא להצמיד אותו.

משה גפני: איך אני יכול להעביר אותו לפני כן?

ניר ברקת: עד מחר בלילה בקריאה שנייה ושלישית.

משה גפני: איך?

ניר ברקת: אין לנו ברירה.

בצלאל סמוטריץ': אם אתה עושה הצעת חוק של הוועדה ואתה הולך לוועדת הכנסת - - -

משה גפני: אני צריך ללכת לקריאה טרומית קודם.

משה גפני: אי אפשר, ניר, צריך לצרף את זה למשהו.

משה גפני: נראה איפה אנחנו עומדים.

משה גפני: אני מבקש להתנצל בפני כולם על תמונת המצב הנוראה הזאת שאנחנו מצויים בה, שלא באשמת אף אחד מבין הנוכחים כאן, היא באשמת – אשמת מי?

משה גפני: אני לא יודע.

אלכס קושניר: ראשי הממשלה.

משה גפני: אני לא יודע.

בצלאל סמוטריץ': אדוני היושב-ראש, אני שם על השולחן עוד אופציה שכדאי להכיר ושכולנו פה נהיה בהיכון.

בצלאל סמוטריץ': אם יעבירו את דחיית המועדים נבקש להצמיד.

בצלאל סמוטריץ': אם אתם בקואליציה תדרשו זה יקרה.

בצלאל סמוטריץ': אם לא, אם הכנסת מתפזרת לבד אז היא מתפזרת לבד.

בצלאל סמוטריץ': יכול להיות שגם אם לא אז ירצו להעביר בקריאה שנייה ושלישית את החוק לפיזור הכנסת, שכבר עבר קריאה ראשונה, אז אפשר אליו להצמיד את זה.

בצלאל סמוטריץ': אותו כולם ירצו להעביר.

בצלאל סמוטריץ': צריך לקחת פה את כל האופציות בחשבון.

משה גפני: בצלאל, את כל התרגילים האלה אנחנו מכירים.

משה גפני: ברור שנצטרך לנצל כל הזדמנות שנקרית בדרכנו כדי להעביר את זה.

משה גפני: נראה לאן זה הולך.

ינון אזולאי: בצלאל, אם לפני פיזור הכנסת יביאו את תקציב 2020 על מנת שלא נגיע למצב שאמר פה איתי טמקין, יש אפשרות שתתמכו בזה?

ינון אזולאי: אחרי שכבר סיימנו את שנת 2020.

ינון אזולאי: אתה מבין את הרציונל פה?

ינון אזולאי: את שנת 2020 כבר עברנו.

ינון אזולאי: את תקציב 2021 תהיה הפקרות להעביר בחמישה ימים.

בצלאל סמוטריץ': אני צריך להתייעץ.

בצלאל סמוטריץ': אני לא מקבל החלטות לבד.

בצלאל סמוטריץ': אני נוטה לחשוב שכן, שאם יבוא לכאן תקציב 2020, למרות השלכות פוליטיות, יש לנו אחריות למדינת ישראל.

ינון אזולאי: ואז תוכלו להביא את פיזור הכנסת.

משה גפני: אני מבקש מכל חברי הוועדה, קואליציה ואופוזיציה כאחד, אם יביאו את תקציב 2020 אני מבקש את התמיכה, אחרת זה חוסר אחריות.

משה גפני: שגית אפיק, כשלא היית כאן ביקשתי שאנחנו נכין הצעת חוק שבה יהיה גם נושא העודפים, גם הדיווח, ננסה להצמיד אותה.

משה גפני: אולי נצמיד אותה לחוק על הארכת מועדים, יכול להיות שנצמיד לחוק על פיזור הכנסת בגלל שאנחנו לא יודעים מה יגיע.

משה גפני: איתי טמקין לא ידע להגיד לנו מה הממשלה הולכת לעשות בגלל שבינתיים אין ישיבת ממשלה.

משה גפני: המצב הוא באמת של כאוס מוחלט.

משה גפני: אנחנו נעשה מה שאנחנו יכולים.

משה גפני: שאנחנו גם לא נואשם שראינו את הדבר ועינינו כלות ולא ערכנו על זה דיון.

משה גפני: אנחנו ערכנו דיון, אנחנו מכירים את חומרת הדברים ואנחנו רוצים להכין הצעת חוק כזאת.

משה גפני: נחתים את כל חברי הוועדה.

משה גפני: מה שהציע ניר ברקת, להכין הצעת חוק שלנו, אנחנו לא יכולים לעשות בגלל שאז צריך להעביר את זה בקריאה טרומית ואין לנו מתי.

משה גפני: קריאות טרומיות נדונות רק ביום רביעי.

משה גפני: בסדר?

משה גפני: תודה רבה, רבותי.

משה גפני: הישיבה נעולה.